Bikaner
Store norske leksikon,Geografi,Verdens geografi,Asia,Indias geografi
Bikaner er en by i det nordvestlige India, i delstaten Rajasthan, i Thar-ørkenens ytterkant, omtrent 400 kilometer sørvest for Delhi. Storbyområdet har omtrent 770 000 innbyggere (2020).
Byen er senter for handel med ull, huder, salt og korn. Industrien består blant annet av jernbaneverksteder og mekanisk og elektrisk industri. Bikaner er kjent for sin produksjon av sjal, duker og tepper. Oppdrett av kameler preger bybildet, og kameler er et vanlig innslag. Her finnes også flere høyskoler.Opprinnelig er Bikaner en festningsby, og byen er omgitt av en 7 kilometer lang mur med 5 porter. Mange bygninger er oppført i en rød eller gul sandstein.Bikaner ble grunnlagt i 1488, og var frem til 1949 hovedstad i rajputstaten Bikaner. Les mer i Store norske leksikon India Indias geografi Rajasthan